เตรียมเงินไว้
1 เม.ย.นี้ ใครมีเงินเก็บเตรียมตัวให้พร้อม ปรี๊ดๆๆๆๆ
19 มี.ค. 2555

1 เม.ย.นี้ ใครมีเงินเก็บเตรียมตัวให้พร้อม ปรี๊ดๆๆๆๆ
เลอศักดิ์ จุลเทศ ผู้อำนวยการธนาคารออมสิน บอกว่า เนื่องในโอกาสที่ธนาคารมีวาระครบรอบ 99 ปี ธนาคารได้ออกเงินฝาก “เผื่อเรียกพิเศษ 99 วัน” จ่ายดอกเบี้ยอยู่ที่ 2.75% ได้รับการเว้นภาษี เปิดบัญชีขั้นต่ำ 1 หมื่นบาท ฝากเพิ่มได้ครั้งละไม่ต่ำกว่า 1,000 บาท 
รับฝากตั้งแต่ 1 เม.ย. ถึง 30 มิ.ย.นี้
ยังไม่จบ ออมสินยังได้ออกเงินฝากสงเคราะห์ชีวิตและครอบครัว แบบออมสินเพื่อลูกรัก ที่คุ้มครองผู้ฝากและดูแลชีวิตผู้รับประโยชน์ (บุตร) ในกรมธรรม์เดียวกัน เหมาะสำหรับผู้ฝากที่ต้องการวางแผนการศึกษาสำหรับบุตรตั้งแต่ระดับปฐมวัยจนระดับปริญญาตรี 
เริ่มรับฝากตั้งแต่วันนี้ มีทุนประกันตั้งแต่ 5 หมื่นบาท จนถึง 10 ล้านบาท รับทั้งผู้เพิ่งมีบุตรอายุตั้งแต่ 7 เดือนถึง 10 ปี ส่งเงินฝาก 10 ปี ให้ความคุ้มครองบุตร อายุ 22 ปี 
ปันผลทุกปี ตั้งแต่ปีที่ 3 ถึงปีที่ 22 แบบขั้นบันไดในอัตรา 330% ของทุนประกัน
หากใครไม่สน วันนี้ลุกไปซื้อสลากออมสินพิเศษ 3 ปี งวดที่ 52 ราคาหน่วยละ 50 บาท ให้ผลตอบแทนดอกเบี้ยแบบขั้นบันได โดยฝากครบ 1 ปี ได้ดอกเบี้ย 0.50 บาท ฝากครบ 2 ปี ได้ดอกเบี้ย 1.125 บาท ฝากครบ 3 ปี ได้ดอกเบี้ย 3 บาท 
ผู้ฝากมีสิทธิลุ้นถูกรางวัลเลขสลากทุกวันที่ 16 ของทุกเดือน รวม 36 เดือนติดต่อกัน 
อะฮ้า เงินรางวัลสูงสุด รางวัลที่ 1 มูลค่า 10 ล้านบาท จำนวน 3 รางวัล และยังมีรางวัลเลขท้ายอีกกว่า 1.5 ล้านรางวัล 
สิริรวมมูลค่าเงินรางวัลรวมกว่า 500 ล้านบาทต่อเดือน ม่ายปายม่ายล่ายแล่ว